**არასამეწარმეო (არაკომერციული) იურიდიული პირი - „თეთრიწყაროს მუნიციპალიტეტის სახელოვნებო სკოლა“ წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი „თეთრიწყაროს მუნიციპალიტეტის სახელოვნებო სკოლა“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი”-ს საფუძველზე, საქართველოს კანონმდებლობის მოთხოვნათა შესაბამისად და მისი მიზანია მუნიციპალიტეტის ტერიტორიაზე არსებული კულტურულ-საგანმანათლებლო დაწესებულებების საქმიანობის კოორდინირება.

1.2. „თეთრიწყაროს მუნიციპალიტეტის სახელოვნებო სკოლის“ დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3. „თეთრიწყაროს მუნიციპალიტეტის სახელოვნებო სკოლა“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1 „თეთრიწყაროს მუნიციპალიტეტის სახელოვნებო სკოლა“ ხელმძღვანელობს ,,საქართველოს საქართველოს კონსტიტუცია“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

2.2 „თეთრიწყაროს მუნიციპალიტეტის სახელოვნებო სკოლის“ სრული სახელწოდებაა - არასამეწარმეო (არაკომერციული) იურიდიული პირი ,,თეთრიწყაროს მუნიციპალიტეტის სახელოვნებო სკოლა“.

2.3 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, რუსთაველის ქ. #9.

2.4 „თეთრიწყაროს მუნიციპალიტეტის სახელოვნებო სკოლას“ გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.5. „თეთრიწყაროს მუნიციპალიტეტის სახელოვნებო სკოლის“ ელექტრონული მისამართია: ელ.ფოსტა centri.kulturis@yahoo.com ტელეფონი: 599522717

**მუხლი 3**

**„თეთრიწყაროს მუნიციპალიტეტის სახელოვნებო სკოლის“ საქმიანობის მიზნები**

„თეთრიწყაროს მუნიციპალიტეტის სახელოვნებო სკოლის“ მიზანია:

ა) თანამშრომლობა შემოქმედებით და სამეცნიერო-საგანმანათლებლო საქმიანობით დაკავებულ დაწესებულებებთან;

ბ) თეთრიწყაროს მუნიციპალიტეტის ტერიტორიაზე არსებული სახელოვნებო დაწესებულებების კოორდიანცია, ხელშეწყობა და მეთოდური დახმარების გაწევა;

გ) მივიწყებული ქართული ტრადიციების დარგების აღორძინება და პოპულარიზაცია, ფოლკლორის ნიმუშების შეგროვების, შესწავლისა და პოპულარიზაციისათვის სათანადო პირობების შექმნა. ხელოვნების ინდუსტრიის, კულტურული მემკვიდრეობის შენარჩუნება-განვითარების ხელშეწყობა;

დ) მოზარდ თაობაში კულტურული და სოციალური თვითშეგნების ესთეტიკური განვითარების სრულყოფა;

ე) ხალხური ხელოვნების ყველა დარგის განვითარების ხელშეწყობა. ნიმუშების მოძიება აღრიცხვა, პოპულარიზაცია. ხალხური რეწვის (ხელოვნების) მივიწყებული ტრადიციული დარგების აღორძინება და პოპულარიზაცია: ხალხური მთქმელების, ნიჭიერი ინდივიდუალური შემსრულებლების და შემოქმედებითი კოლექტივების საქმიანობის ხელშეწყობა: ხალხური ფოლკლორის ნიმუშების შეგროვების, შესწავლისა და პოპულარიზაციისათვის პირობების შექმნა, ეროვნული ტრადიციების, წეს-ჩვეულებებისა და თამაშობების ფიქსაცია, პოპულარიზაცია.

**მუხლი 4**

**„თეთრიწყაროს მუნიციპალიტეტის სახელოვნებო სკოლის“ მართვა**

4.1 „თეთრიწყაროს მუნიციპალიტეტის სახელოვნებო სკოლა“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 „თეთრიწყაროს მუნიციპალიტეტის სახელოვნებო სკოლის“დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს „თეთრიწყაროს მუნიციპალიტეტის სახელოვნებო სკოლის“ საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს „თეთრიწყაროს მუნიციპალიტეტის სახელოვნებო სკოლის“ თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს „თეთრიწყაროს მუნიციპალიტეტის სახელოვნებო სკოლის“ ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ვ) იმუშაოს კადრების კვალიფიკაციაზე; მოამზადოს და ჩაატაროს სემინარები, კონფერენციები, საჩვენებელი ღონისძიებები;

ზ) შეიმუშავებს დაწესებულების საქმიანობის ძირითად მიმართულებებს, გეგმებს, მიზნობრივ პროგრამებსა და პროექტებს;

4.3 „თეთრიწყაროს მუნიციპალიტეტის სახელოვნებო სკოლის“ კონტროლი:

„თეთრიწყაროს მუნიციპალიტეტის სახელოვნებო სკოლის“ კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5**

**„თეთრიწყაროს მუნიციპალიტეტის სახელოვნებო სკოლის“ ფინანსური სახსრები**

5.1 „თეთრიწყაროს მუნიციპალიტეტის სახელოვნებო სკოლის“ დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები.

ბ) უცხოური ინვესტიციები და გრანტები.

გ) საქართველოსა და უცხოეთის მოქალაქეებისა და ორგანიზაციების ფულადი შემოწირულობები და გადმოცემული ქონება.

დ) ფასიანი სწავლებიდან მიღებული სახსრები.

დ) საქართველოს კანონმდებლობით ნებადართული სხვა შემოსავალი.

5.2 ამ მუხლში ჩამოთვლილი ფინანსური სახსრები გამოიყენება მხოლოდ „თეთრიწყაროს მუნიციპალიტეტის სახელოვნებო სკოლის“ წესდებით განსაზღვრული მიზნებისა და ამოცანების განხორციელებისათვის.

5.3 „თეთრიწყაროს მუნიციპალიტეტის სახელოვნებო სკოლა“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**საქველმოქმედო შენატანი**

6.1 არასამეწარმეო (არაკომერციული) იურიდიულ პირს „თეთრიწყაროს მუნიციპალიტეტის სახელოვნებო სკოლას“ თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

6.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

6.3 საქველმოქმედო შენატანის შეტანა ეფუძნება ნებაყოფლობის პრინციპებს.

6.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 7**

**ლიკვიდაცია/რეორგანიზაცია**

7.1. არასამეწარმეო (არაკომერციული) იურიდიულ პირის „თეთრიწყაროს მუნიციპალიტეტის სახელოვნებო სკოლის“ რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

7.2. არასამეწარმეო (არაკომერციული) იურიდიულ პირის „თეთრიწყაროს მუნიციპალიტეტის სახელოვნებო სკოლის“ ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

7.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

7.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

7.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

7.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

7.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

7.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 8**

**დასკვნითი დებულებები**

8.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე

8.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

8.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

8.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

დამტკიცებულია

თეთრიწყაროს მუნიციპალიტეტის გამგებლის

2014 წლის 6 ოქტომბრის N380 ბრძანებით.

გამგებელი ბ. წიკლაური

არასამეწარმეო (არაკომერციული) იურიდიული პირი - „თეთრიწყაროს მუნიციპალიტეტის სახელოვნებო სკოლა“

წ ე ს დ ე ბ ა

ქ.თეთრიწყარო

2014 წელი